BA เด้ง 4% โบรกเชียร์ “ซื้อ” เป้า 12.65 บ. อัพรายได้ทั้งปี 9.4 พันลบ. รับผู้โดยสารฟื้น
BA รีบาวด์ 4% โบรกแนะ “ซื้อ” ราคาเป้าหมาย 12.65 บ. มองครึ่งปีหลังผู้โดยสารฟื้นต่อเนื่อง ปรับเพิ่มรายได้ปี 65 แตะ 9.4 พันลบ.
BA รีบาวด์ 4% โบรกแนะ “ซื้อ” ราคาเป้าหมาย 12.65 บ. มองครึ่งปีหลังผู้โดยสารฟื้นต่อเนื่อง ปรับเพิ่มรายได้ปี 65 แตะ 9.4 พันลบ.
1 ก.ย. 2565

ผู้สื่อข่าวรายงานว่า วันนี้ (23 มิ.ย.65) ราคาหุ้น บริษัท การบินกรุงเทพ จำกัด (มหาชน) หรือ BA ณ เวลา 15:38 น. อยู่ที่ระดับ 11.00 บาท บวก 0.40 บาท หรือ 3.77% สูงสุดที่ระดับ 11.10 บาท ต่ำสุดที่ระดับ 10.60 บาท ด้วยมูลค่าการซื้อขาย 106.13 ล้านบาท

บริษัทหลักทรัพย์ พาย จำกัด (มหาชน) หรือ Pi ระบุในบทวิเคราะห์ (25 ส.ค.65) ว่าทางฝ่ายวิจัยมองแนวโน้มในช่วงครึ่งหลังของปี 65 ปรับเพิ่มรายได้ทั้งปีจากเดิม 11% มาอยู่ที่ 9,426 ลบ. (โดยปรับเพิ่มค่าโดยสารเฉลี่ยเป็น 2,900 บาทต่อคน เที่ยวบินจากเดิม 2,500 บาทต่อคนต่อเที่ยวบิน ด้วยปัจจัยบวกจากการเป็นผู้ที่ได้รับผลดีจากมาตรการเปิดประเทศของภาครัฐ ซึ่งจะทำให้จำนวนผู้โดยสารปรับตัวเพิ่มขึ้น รวมถึงในระยะยาวยังจะได้รับผลดีจากการเปิดสนามบินอู่ตะเภาเพิ่ม ส่วนการขายสนามบินสมุยเข้ากอง BAREITs จะช่วยเพิ่มสภาพคล่องให้บริษัท
โดยทางฝ่ายวิจัยยังคงแนะนำ “ซื้อ” อยู่เนื่องจากมองว่าเป็นผู้ประกอบการที่จะได้รับผลดีจากการฟื้นตัวของนักท่องเที่ยวทั้งในแง่จำนวนผู้โดยสารที่มาใช้บริการสายการบิน และสนามบิน โดยประเมินมูลค่าเหมาะสมได้ใหม่ที่ 12.65 บาท
 
 